כך שיכנע הח״כ את החרדים להצביע מחל - בחירות 2019 - פוליטי - בחדרי חרדים
כך שיכנע הח״כ את החרדים להצביע מחל
בלב בני ברק: ח"כ ד"ר שלמה קרעי, האיש שמופקד על המטה החרדי בליכוד, הגיע אמש לבני ברק וניסה לשכנע צעירים חרדים להצביע לליכוד בכנסת הבאה • "נתניהו טוב לחרדים" • צפו בתיעוד
ארי קלמן, כ"ט אב תשע"ט 30/08/2019 10:18
פעילי ליכוד ,
בלב בני ברק • צפו ח"כ ד"ר שלמה קרעי צילום: מתוך הסרטון
בלב בני ברק, הגיע אמש (חמישי) חבר הכנסת ד"ר שלמה קרעי, מי שמונה על ידי יו״ר הליכוד ראש הממשלה בנימין נתניהו ליו״ר המטה החרדי, כשהוא מנסה לשכנע צעירים חרדים להצביע ולתמוך בליכוד לכנסת הבאה. קרעי מציין כי צריך להגדיל את הגוש כדי למנוע מליברמן לקיים את הבטחתו להקים ממשלת אחדות.
בדבריו אמר קרעי כי ״ליברמן, שמספר סיפורים שהוא יגרום לממשלת אחדות, הוא בכלל לא רלוונטי. הרי אם חס וחלילה תרחיש כזה יקרה - הליכוד וכחול לבן ירצו להקים קואליציה. מי צריך אותו (את ליברמן א.ק.) בכלל. ליברמן יכול לשבת בירכתי האופוזיציה ולחכות בשקט עד שהוא יימחק, אם בכלל. אני מאחל לו שלא ייכנס בכלל ויצא החוצה עם דגל כזה של שנאה״
קרעי התייחס גם לקמפיין של ליברמן: ״ליברמן פרסם מודעה תחת הכותרת ״נתניהו טוב לחרדים״. אז כן, ביבי טוב לחילוני, ביבי טוב לחרדים, הוא טוב לציונות הדתית, גם לערבים - הוא טוב לכולם, המדינה הזאת משגשגת ופורחת. ליברמן לא עשה שום דבר טוב לישראל כבר 20 שנה״.
הנציג הליכודניק פנה לצעירים החרדים ואמר להם: ״כדי שתקום קואליצית ימין, כדי שגם ג׳, גם ש״ס וגם ימינה, שכולם ישבו בקואליציה בראשות הליכוד בראשות נתניהו - אנחנו צריכים להגדיל את הכוח של הליכוד כי אין ברירה. הפעם הזאת חייבים. ואני קורא לכם לשקול להצביע למחל כדי לשמר את כל הדברים הטובים״.
אסור ללכת לכנסים שלהם!
08:32 30/08/19
הם כמו מסיון!
הליכוד תומכים בחוק הפונדקאות וחוקי תועבה נוספים. חרדי ימני מצביע לעוצמה
10:38 30/08/19
יהודית. גם עוד אצבעות של מפלגת עוצמה לכל חוק בנושא הגיוס. שזה חשוב ביותר. גם טיפול במערכת המשפט שזה קריטי לחרדים. וגם יעזור לביבי שיהיה לו קולאציה של 61 בלי ליברמן.
סומך על הליכוד יותר מחכים החרדים שלא דואגים לדת (ל”ת)
נחום 11:06 30/08/19
רק אמת 19:30 31/08/19
אחוז החסימה זה למי שרואה ערב אחד.
אם למשל בנט ושקד לא היו מקבלים 120 קול ופייגלין 100000 אף אחד לא היה שומע מהם היום.
ולכן אני מצביע נעם כי הערכים לפני הכל לא יעברו? אז בפעם הבאה.
הליכוד לא דואג כלום כלום לדת
19:49 31/08/19
הליכוד רק ידע להפוך את השבת ליום השיפוץ הלאומי בתשתיות.
הליכוד מצפצף על הדת.
הליכוד לא מקדם כלום לטובת הדת.
הליכוד רוצה להראות שהוא לטובת החילונים.
גם בנושאים כמו הגיור והכותל הליכוד נגד הוא נגד הדת.
חילול ה' להצביע ולהכניס חילונים של הליכוד לכנסת.
אסור לקנות וקל וחומר לשבת לאכול בכזה מקום. (ל”ת)
מ. פלאי 12:12 30/08/19